Дүрт балалы гаилә яшәгән йорт тулысынча янып беткән (ФОТО)

	Бүген иртәнге өчтә Питрәч районы Колкомерка авылында зур янгын булган. 6 кешеге гаилә уттан үз-үзләрен коткара алган. Бу турыда Татарстан буенча Россиянең Гадәттән тыш хәлләр министрлыгы хәбәр итте. Өйдә әти-әниләре белән дүрт бала булган, шуларның берсе – инвалид. 	 Барысы да исән калалар. Бу вакыйга, бәлки, аяныч хәлгә китергән булыр иде, әгәр дә янгын чыгу сигналы бирә торган җиһаз булмаса. Йорт эченә таралган төтен көчле сигнал биреп өйдәгеләрне вакытында уяткан.   
	---	
Матбугат.ру

	№ --- | 27.05.2020	


